**Препис-извлечение!**

**ОБЩИНСКИ СЪВЕТ – РУСЕ**

# **РЕШЕНИЕ № 325**

**Прието с Протокол № 11/18.07.2024г.**

На основание чл. 21, ал. 2, във връзка с чл. 21, ал. 1, т. 23 от Закона за местно самоуправление и местна администрация, Общински съвет - Русе реши:

Приема План за действие на община Русе за равенство, приобщаване и участие на ромите 2024-2027, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2024-2027 г., съгласно Приложение 1, което е неразделна част от решението.

**ПРЕДСЕДАТЕЛ:**

**(акад. Христо Белоев, дтн)**



**ОБЩИНА РУСЕ**

**ПЛАН ЗА ДЕЙСТВИЕ**

**НА ОБЩИНА РУСЕ (2024-2027 г.)**

**Решение № 325, прието с Протокол № 11/18.07.2024 г. на Обс-Русе**

**в изпълнение на Националния План за действие за равенство, приобщаване и участие на ромите за период 2024-2027 /НПД 2024-2027, приет с Решение № 151/07.03.2024 г. на Министерски съвет и в изпълнение на Националната стратегия за равенство, приобщаване и участие на ромите 2021-2030, приета с Решение № 278/05.05.2022 г. на Министерски съвет.**

**І. ВЪВЕДЕНИЕ:**

През 2011 г. Европейската комисия публикува Съобщение относно необходимост от създаване на Европейски план за действие за интегриране на граждани на трети държави, както и приобщаване на ромите, съгласно Договора за Европейския съюз и Хартата на основните права на човека, Директива 2000/43/ЕО на Съвета от 29 юни 2000 година относно прилагане на принципа на равно третиране на лица без разлика на расата или етническия произход,

За справяне с това предизвикателство и тъй като недискриминацията сама по себе си не е достатъчен инструмент за борба със социалното изключване на ромите, Комисията призовава институциите на ЕС да подкрепят Рамката на ЕС за национални стратегии за интегриране на ромите.

Целта на Комисията на ЕС е положителна промяна в живота на ромите и гражданите в сходна ситуация, борба с неравенството и сегрегацията, което е отговорност на държавите-членки на ЕС в това отношение.

В отговор на ЕС, Р. България от 2011 г. до момента изпълнява наложената Рамка за създаване на Национална стратегия за интеграция на ромите, насочена към повишаване информираността на обществото за толерантност към всички етноси, вкл. ромите, предприемане на мерки за реализиране на дейности, в направления: образование, здравеопазване, трудова заетост и социални услуги, жилище, върховенство на закона и недискриминация, култура и традиции.

В изпълнение на Заповед Р-32 от 5.03.2021 г. на заместник-председателя на МС на Р. България и председател на Националния съвет за сътрудничество по етническите и интеграционните въпроси Томислав Дончев е сформирана Междуведомствена експертна работна група с участието на представители на институции и граждански организации, за подготвяне на проект на Национална стратегия /НС /на Република България за равенство, приобщаване и участие на ромите 2021-2030.

Целта на НС е акцентиране на основните приоритети, цели и дейности, отчитане на проблемите, в резултат на което ще се постигне максимален позитивен ефект за успешната интеграция на ромите и лица в сходна, рискова ситуация, живеещи в изолация и сегрегация.

С Решение № 278/05.05.2022 г. Министерският съвет прие Националната стратегия /НС /на Република България за равенство, приобщаване и участие на ромите 2021-2030, въз основа на който с Решение № 151/07.03.2024 г. на Министерски съвет и в изпълнение на Националната стратегия за равенство, приобщаване и участие на ромите 2021-2030, е приет Националния План за действие за равенство, приобщаване и участие на ромите за период 2024-2027 /НПД 2024-2027/.

В изпълнение на НПД 2024-2027 и постъпило писмо, с вх. № 09-01-80/05.03.2024 г. от областния управител на област Русе, община Русе предприе действия за разработване на **Общински план за действие 2024-2027,** в изпълнение на стратегическия документ.

С цел коректност на информацията и заложените мерки, община Русе изиска с официална кореспонденция, информация от ангажираните с проблема институции и организации, за планиране на мерките и дейностите, съгласно основите приоритети, залегнати в стратегическия документ, както следва:

1. Приоритет: Образование–отговорни институции: община Русе и Регионално управление на образованието;
2. Приоритет: Здравеопазване- отговорни институции: община Русе, здравните медиатори и Регионална здравна инспекция;
3. Приоритет: Заетост/социални услуги-отговорни институции: община Русе, МТСП/Регионална служба по заетостта, ДСП;
4. Приоритет: Жилищни условия: отговорни институции: община Русе;
5. Приоритет: Върховенство на закона и недискриминация- отговорни институции: община Русе, Областна дирекция на МВР-Русе и Комисия за защита от дискриминация;
6. Приоритет: Култура: отговорни институции: община Русе, Регионален експертно-консултантски информационен център „Читалища“-Русе.

Основните приоритети продължават да бъдат същите, както в предходния приключил период за интеграция на ромите 2021-2023.

За изминалия аналитичен период: 2022-2023, община Русе ежегодно представи в срок на областния управител на област Русе, Мониторингов доклад на община Русе, в изпълнение на Областната стратегия за интегриране на българските граждани от ромски произход и други граждани в уязвимо социално положение, живеещи в сходна на ромите ситуация /2022-2023/ - област Русе.

Настоящият стратегически документ: План за действие на Община Русе /2024-2027 г./, е изготвен, спазвайки изискванията в Национална стратегия /НС /на Република България за равенство, приобщаване и участие на ромите 2021-2030 и Националния План за действие на Р. България 2024-2027.

Основната цел на настоящият документ е: подобряване жизнения стандарт на маргилизираните групи от ромски етнос, както и на други граждани в сходна ситуация, повишаване на здравната култура, борба с неграмотността и равен достъп до здравни, образователни, социални услуги и заетост; повишаване мотивацията за промяна.

Важна роля в този сложен процес има и повишаване на позитивните нагласи на обществеността и борба с дискриминационните елементи.

**ІІ. ПРИОРИТЕТИ НА ОБЩИНА РУСЕ, В ПОЛИТИКАТА ЗА ПРИОБЩАВАНЕ, РАВЕНСТВО И УЧАСТИЕ НА РОМИТЕ:**

**ПРИОРИТЕТ 1: ОБРАЗОВАНИЕ**

***Оперативна цел:* *Създаване на условия за осъществяване на качествено и приобщаващо образование, както и за образователна интеграция и интеркултурно образование за деца и ученици, в т.ч. за уязвими групи, включително роми.***

Подцели за изпълнение на оперативната цел:

1. Ефективен обхват, включване и реинтеграция на деца и ученици в задължителна предучилищна и училищна възраст от уязвими групи, включително роми.

2. Осигуряване на условия за осъществяване на приобщаващо образование и образователна интеграция на деца и ученици от уязвими групи, включително роми.

3. Повишаване на качеството на образование в детски градини и училища с концентрация на деца и ученици от уязвими групи, включително роми.

4. Преодоляване на процесите на обособяване (т.н. сегрегация и вторична сегрегация) в детски градини и училища чрез образователни мерки за десегрегация.

5. Съхраняване и развиване на културната идентичност на децата и учениците с различни етнокултурни маркери, включително роми чрез утвърждаване на интеркултурното образование, като неотменна част от процеса на модернизация на българската образователна система.

6. Ефективно взаимодействие „образователна институция – семейство“ с фокус върху родители от уязвими групи, включително роми, за повишаване значимостта на образованието чрез промяна на нагласите.

7. Насърчаване на участието на лица от уязвими групи, включително роми, в продължаващо образование и/или професионална квалификация и/или висше образование.

8. Работа с образователни медиатори и други специалисти с отношение и влияние върху образователните постижения на децата; реализиране на различни форми на постоянни взаимодействия с родителите.

**Дългосрочни цели за периода до 2030:**

-Устойчивост на политиките за включване, трайно приобщаване и образователна интеграция в предучилищното и училищното образование на децата и учениците от уязвими групи, вкл. роми;

-Устойчивост на политиките за образователна десегрегация и за превенция на вторична сегрегация;

-Засилване ролята на детските градини и училищата за възпитание в ценности и превръщането им в ценностно-ориентирано поведение;

-Формиране и развиване на ефективни училищни общности с акцент върху системната работа с родителите;

-Фокусиране на обучението към формиране и развитие на умения за живот и работа през XXI век.

Важно е да се подчертае, че необходимо условие за осъществяването на тези подцели и дейности е активното сътрудничество между детските градини и училищата, с държавните и местните органи в социалната и здравната сфера, с образователните медиатори и местните общности.

Изпълнението на мерките по приоритет „Образование“ ще допринесе за изпълнение на индикаторите по приоритет „Образование и умения“ от НПР: България 2030 и изпълнението на отделни аспекти от Цел 4 „Осигуряване на приобщаващо и справедливо качествено образование и насърчаване на възможностите за учене през целия живот за всички“ от Целите за устойчиво развитие на ООН.

Водещи институции за изпълнение на Приоритет образование са:

МОН-РУО Русе с функциониращи учебни заведения и образователни центрове, община Русе, ДСП-Русе и НПО с опит.

Източник на финансиране: държавен бюджет, общински бюджети, проекти по структурни фондове на ЕС.

Мерките за постигане на подцелите са заложени в приложената таблица, най-долу.

**ПРИОРИТЕТ 2: ЗДРАВЕОПАЗВАНЕ**

***Оперативна цел: Осигуряване на равен достъп до качествено обществено здравеопазване и подобряване на здравословното състояние на населението в обособените уязвими общности, с концентрация на бедност*** Подцели за изпълнение на оперативната цел:

1. Подобряване на майчиното и детското здравеопазване в обособените уязвими общности, с концентрация на бедност.

2. Провеждане образователни информационни кампании с цел предпазване от нежелана бременност. Финансиране на мерки за доброволно ограничаване на раждаемостта.

3. Подобряване на достъпа до качествено обществено здравеопазване на лица, намиращи се в ситуация на бедност и социална уязвимост.

4. Намаляване на стигмата и дискриминацията на хора от уязвими групи.

5. Развитие на концепцията за здравна медиация.

6. Осигуряване на устойчиво изпълнение на политиката по предпазване от ваксинопредотвратими заразни заболявания с цел повишаване на обхвата на подлежащите лица по националния имунизационен календар и поддържане на висок имунизационен обхват.

Община Русе, като областен център има добра развита мрежа от здравни услуги, квалифицирани медицински специалисти, които осигуряват качествено медицинско обслужване на населението, част от което и ромската общност.

Продължава приоритет в това направление да е повишаването на здравната култура на ромската общност, намаляване на броя здравно-неосигурени лица, борба с ранните раждания и бракове, липсата на избран ОПЛ и др.

Важна роля за активирането на ромското население за включване в здравни услуги и дейности е на здравните медиатори, които са мостът между общността и институциите.

Отговорни институции: МЗ/РЗИ, НЗОК-РЗОК, лечебни заведения, ОПЛ, община Русе, здравните медиатори и НПО с опит.

Източник на финансиране: държавен бюджет, общински бюджети, структурни фондове на ЕС.

Изпълнението на мерките по приоритет „Здравеопазване“ ще допринесе за изпълнение на индикаторите по приоритет „Здраве и спорт“ от НПР: България 2030 и има основна роля за изпълнението на Цел 3 „Осигуряване на здравословен живот и насърчаване благосъстоянието на всички във всяка възраст“ от Целите за устойчиво развитие на ООН.

Мерките за постигане на подцелите са заложени в приложената таблица, най-долу.

**ПРИОРИТЕТ 3: ЗАЕТОСТ**

***Оперативна цел: Подобряване достъпа до заетост.***

***Равнопоставен достъп и подобряване реализацията на ромите на пазара на труда и повишаване на дела на заетите сред тях; намаляване на социалните неравенства и активното им социално приобщаване.***

Целта е в съответствие със секторната цел в областта на заетостта от Препоръката на Съвета на ЕС относно равенството, приобщаването и участието на ромите, с принцип № 4 „Активна подкрепа за заетост“ от Европейския стълб за социални права. Целта е в съответствие и с националните цели за увеличаване на заетостта на населението на възраст 20-64 г. и намаляване на безработицата, заложени в Националната стратегия по заетостта 2021-2030 г. За изпълнението на тази цел ще допринесат мерките от плана към Националната стратегия на Република България за равенство, приобщаване и участие на ромите 2021-2030 г., както и прилагането на всички дейности, заложени в Стратегията по заетостта, като: активиране на икономически неактивни лица, вкл. младежи, които са извън системите на заетост, образование и обучение (NEETS); повишаване качеството на работната сила; повишаване търсенето на работна сила в икономически по-слабо развитите региони; развитие на услугите по заетост с цел осигуряване на ефективни преходи в заетост.

Подцели за изпълнение на оперативната цел:

1. Насърчаване на заетостта чрез мотивиране, професионално ориентиране и обучение на безработни лица;

2. Насърчаване на социалния и гражданския диалог в подкрепа на трудовата реализация на ромите;

3. Осигуряване на заетост, вкл. чрез предприемачество на лица от ромски произход;

4. Активиране на безработни в неравностойно положение на пазара на труда и икономически неактивни лица, чрез насърчаване на трудовото медиаторство и предоставяне на интегрирани услуги по заетост и социално подпомагане

Преходите в заетост на групите в неравностойно положение на пазара на труда ще се подпомагат и чрез прилагането на пакети от мерки съчетаващи услуги по заетост, различни видове обучения, вкл. цифрови, осигуряване на последваща заетост и консултиране след започване на работа.

Обучение за придобивана на зелени умения и насърчаване на заетостта на „зелени“ работни места.

**Дългосрочни цели до 2030 г.:**

Подобряване достъпа до заетост.

Прилагането на мерки и инициативи за подобряване на достъпа до заетост се очаква да доведе до увеличаване на заетостта и намаляване на безработицата сред ромите в дългосрочен план до 2030 г. Целта е в съответствие със секторната цел в областта на заетостта от Препоръката на Съвета на ЕС относно равенството, приобщаването и участието на ромите, с принцип № 4 „Активна подкрепа за заетост“ от Европейския стълб на социалните права.

Ще се разшири обхвата на посредническите услуги, подкрепящи последващата заетост на групи в неравностойно положение на пазара на труда, като „Консултация и менторство след започване на работа“, „Мобилно бюро по труда“ и „Семеен и трудов консултант“.

Преходите в заетост на групите в неравностойно положение на пазара на труда ще се подпомагат и чрез прилагането на пакети от мерки, съчетаващи услуги по заетост, различни видове обучения, вкл. цифрови, осигуряване на последваща заетост и консултиране след започване на работа.

Изпълнението на мерките от приоритет „Заетост“ от НПД за периода 2024-2027 г. ще допринесе за изпълнението на дългосрочната цел за увеличаване на заетостта и намаляване на безработицата сред ромите.

**Прави впечатление, че се залага пакет мерки по ОП Развитие на човешките ресурси 2021-2027 г., която** ще окаже подкрепа към следните четири приоритета на Национална стратегия на Република България за равенство, приобщаване и участие на ромите (2021 - 2030):

Приоритет „Заетост“;

Приоритет „Здравеопазване“;

Приоритет „Върховенство за закона и антидискриминация“

Приоритет 4 „Жилищни условия“.

**Интеграцията на ромската общност за периода 2021-2027 г. ще бъде прилагана отново чрез три подхода:**

Таргетиран подход: целенасочени мерки, насочени към маргинализирани общности като ромите. В рамките на отделна специфична цел са планирани конкретни действия, насочени към социалното включване и интеграцията на пазара на труда.

Мейнстрийм подход (хоризонтален подход – реализация чрез всички мерки): Мейнстрийм подходът включва ромите като част от уязвимите групи, които ще получат подкрепа чрез мерките на бъдещата програма на национално ниво (в т.ч. социално изключени лица, лица живеещи в бедност и материални лишения, лица, попадащи в групите в неравностойно положение на пазара на труда, лица без образование, с ниска квалификация или без такава и др.).

Териториален подход: „Интегрирани териториални инвестиции“ в райони от ниво 2 : през новия програмен период ще бъде дадена възможност на регионално ниво да се посрещнат предизвикателствата, свързани с качеството на живот на определени уязвими групи от обществото чрез прилагане на интегрирани и комплексни мерки и подходи, насочени към специални потребности на уязвимите групи. Районите ще могат да използват целенасочено средства за активно приобщаване и по-добрата пригодност за работа на хората в уязвимо положение и осигуряване на равни възможности за тях. Ще бъде предоставена целенасочена подкрепа за социално-икономическата интеграция на маргинализираните общности като ромите според нуждите на отделните райони чрез прилагането на интегрираните териториални стратегии.

Подход „Водено от общностите местно развитие“ - подходът ВОМР ще продължи и през новия програмен период, като ПРЧР ще подкрепя социално- икономическата интеграция на маргинализирани общности и ромите на местно ниво чрез изпълнение на мерки в стратегиите на местните инициативни групи (МИГ). Интеграцията на ромската общност през периода 2021-2027, е заложена да се изпълнява с мерки за подкрепа, насочени към преодоляване на предизвикателствата в сферите на пазара на труда, здравеопазването и социалното включване на уязвими групи от обществото.

**Нов момент в Националния План за действие на Р. България е Национален План за възстановяване и устойчивост //НПВУ**

Механизмът за възстановяване и устойчивост е част от инструмента „Следващо поколение ЕС“ (2021-2024 г.) на Плана за възстановяване на Европа (ПВУ). Основната цел на ПВУ е да способства икономическото и социално възстановяване от кризата, породена от COVID-19 пандемията. В преследването на тази цел са групирани набор от мерки и реформи, които да имат съществен принос към възстановяването на потенциала за растеж на икономиката и да го развият, като осигурят устойчивост на негативни външни въздействия.

Министерство на труда и социалната политика предвижда изпълнението и на две обществено значими реформи и 6 инвестиционни намерения.

МТСП предлага разработването на иновативна съвременна **виртуална платформа за дистанционни обучения на лица над 16 г.**, като тя ще бъде съпътствана от целенасочена масова кампания за повишаване на базовите дигитални умения на българското население.

Осигуряването на възможности за обучение по всяко време и от всяко място с наличен интернет ще спомогне за повишаване на участието на населението (25-64г.) в учене през целия живот, което за България продължава да бъде на много ниско равнище.

Дигиталните умения и компетенции се превърнаха в ключови за упражняването на почти всяка професия. В тази връзка с НПВУ Министерство на труда и социалната политика предприема целенасочени спешни действия за повишаване на дигиталните умения на българското общество, като ще се създадат необходимите условия над 500 хил. заети и безработни лица да бъдат включени в подобен тип обучения.

Ще бъдат разработени специализирани електронни учебни програми и учебно съдържание, адаптирани към потребностите на лицата с ниско равнище на образование и ниски дигитални умения, в т.ч. лицата от ромски произход, по-възрастните лица и др., за да се осигурят възможности и на тези лица за участие в онлайн обучение.

По-целенасочени мерки за информиране и мотивиране за участие в обучение ще бъдат приложени за лицата от **ромски произход като специфична целева група**, която се отличава с високо равнище на икономическа неактивност и същевременно с ниско равнище на образование и липса на дигитални умения. За идентифициране и достигане до тези лица, ще бъдат привлечени общините, читалищата, неправителствените организации, както и дигиталните клубове, които ще бъдат изградени/адаптирани по места. Неправителствените структури ще бъдат активно включени в процеса на активиране, информиране и мотивиране на лицата за участие в обучение. Ромските медиатори ще бъдат основните лица, които ще осъществяват дейностите по информиране и мотивиране на регистрираните търсещи работа лица от ромски произход. Ще има специално обучени наставници в дигиталните клубове, които ще подпомагат лицата в неравностойно положение, особено лицата от ромски произход, възрастните лица и др., които нямат необходимите дигитални умения за пълноценно участие в онлайн курсове за обучение.

Прогнозата е, че по линия на проекта до 2026 г. ще бъдат обхванати около **20 хил. лица от ромски произход.**

Предвижда се в рамките на останалите 5 проектни предложения, представители от етнически малцинства да бъдат включвани, като бъде използван мейнстрийм подход и конкретни индикатори само за лица от ромски произход не могат да бъдат изчислени.

Водещи институции за изпълнение на Приоритет Заетост са:

МТСП, АЗ/ДБТ-Русе, АСП/ДСП-Русе, община Русе и НПО с опит.

Източник на финансиране: държавен бюджет, общински бюджети, проекти по структурни фондове на ЕС.

Мерките за постигане на подцелите са заложени в приложената таблица, най-долу.

**ПРИОРИТЕТ 4: ЖИЛИЩНИ УСЛОВИЯ**

***Оперативна цел: Подобряване на жилищните условия, включително и на прилежащата техническа инфраструктура и инфраструктура за публични услуги***.

Подцели и на-важни дейности за изпълнение на оперативната цел:

1. Осигуряване от Община Русе на условия за придобиване на финансово достъпни жилища и условия за въвеждане на алтернативни модели на социални жилища за домакинства от зоните с концентрация на бедност.

2. Изграждане/реновиране на инфраструктура за предоставяне на интегрирани здравно-социални и социални услуги в общността за уязвими групи.

3.Реконструкция на обекти на социалната инфраструктура за целите на образованието, културата и др.

4. Търсене на инструментариум за подобряване на правните и икономически условия за премахване на несъответстващите на Закона за устройството на територията (ЗУТ)/законодателството жилища и квартали.

5. Разширяване на законния достъп до качествена вода, електричество и канализация в обособените квартали с концентрация на бедност.

Политиката на Община Русе за поддържане на жилищен фонд за социално слаби и крайно нуждаещи се граждани е свързана с управление на общинските жилища, поддържане на картотека на нуждаещи се от жилища лица и настаняването им по реда на на „Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост“ на Общински съвет – Русе.

През месец май 2021 г. община Русе успешно приключи строителството и обзавеждането на 28 апартамента за лица и семейства от уязвими групи, по проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, по ОП РР 2014-2020. Сформирана е комисия за разглеждане на заявленията на гражданите и следва настаняване, съгласно Наредбата на ОбС-Русе. Към момента продължава настаняване на лица и семейства, съгласно Наредбата на ОбС-Русе, като настанените лица и семейства **задължително трябва да изпълняват условията в Наредбата, а именно: включване в обучение и заетост на родителите, активно присъствие на децата в ДГ и училища, придобиване на умения и др.**

Дейностите по приоритет Жилищни условия, са насочени към подобряване на условията на живот на уязвимите групи, борба с бедността, повишаване на битово-хигиенните навици и здравословен живот.

Цел 1 „Установяване на работещ механизъм за оценка на жилищния фонд в зони с компактно ромско население.“ - **Бюджетно/друго финансиране (в условие на бъдещо осигуряване).**

**Дългосрочни цели до 2030 г.:**

Цел 1 „Установяване на работещ механизъм за оценка на жилищния фонд в зони с компактно ромско население.“ - **Бюджетно/друго финансиране (в условие на бъдещо осигуряване).**

***Програма „Развитие на регионите“ 2021-2027***

Програма „Развитие на регионите“ 2021-2027 (ПРР) ще осигури подкрепа по Приоритет „Жилищни условия“. Териториалният обхват на програмата са петдесетте градски общини в страната мерките и дейностите, които ще се изпълняват са заложени в Плановете за интегрирано развитие на общини и Интегрираните териториални стратегии за развитие на регионите за планиране от ниво 2.

**В средносрочен план (до 2030 г.) ПРР ще подкрепи:**

Цел 2. „Осигуряване на условия за придобиване на финансово достъпни жилища и условия за въвеждане на алтернативни модели на социални жилища за домакинства от зоните с концентрация на бедност“ чрез подкрепа за осигуряването на модерни и достъпни общински жилища за настаняване на уязвими групи от население;

Цел 3. „Изграждане/реновиране на инфраструктура за предоставяне на интегрирани здравно-социални и социални услуги в общността за уязвими групи“ чрез развитие на инфраструктура за предоставяне на интегрирани здравно-социални и социални услуги в общността за уязвими групи, както и за детски ясли.

Цел 4. „Реконструкция на обекти на социалната инфраструктура за целите на образованието, културата и др.“ чрез подкрепа при развитието на образователна, културна, спортна инфраструктура и насърчаване на публично-частното партньорство.

Отговорни институции за изпълнението са: община Русе, представители на местно ниво на: МРРБ, Агенцията по геодезия, картография и кадастър, МТСП, Министерството на финансите (МФ), МВР, РЗИ, и НПО.

Източник на финансиране: държавен бюджет, общински бюджети, Структурни фондове на ЕС и други донорски програми.

Изпълнението на мерките по приоритет „Жилищни условия“ ще допринесе за изпълнение на индикаторите по приоритети „Социално включване“ и „Местно развитие“ от НПР и има основна роля за изпълнението на Цел 11 „Превръщане на градовете и селищата в приобщаващи, безопасни, адаптивни и устойчиви места за живеене“ и цел 6 „Осигуряване на достъпност и устойчиво управление на водата и канализацията за всички“ от Целите за устойчиво развитие на ООН.

Мерките за постигане на подцелите са заложени в приложената таблица, най-долу.

**ПРИОРИТЕТ 5: ВЪРХОВЕНСТВО НА ЗАКОНА И АНТИДИСКРИМИНАЦИЯ**

***Оперативна цел: Гарантиране правата на гражданите, с акцент върху жените и децата, защита на обществения ред, недопускане и противодействие на проявите на нетолерантност и на “език на омразата”.***

Подцели и на-важни дейности за изпълнение на оперативната цел:

1. Повишаване гаранциите за ефективна защита на правата на българските граждани в уязвимо социално положение, принадлежащи към различни етнически групи. Ефективно прилагане на политиките за интеграция на ромите за постигане на равенство, достойно съществуване и пълноценно участие в обществения живот**,** които спазват българските закони.

2. Повишаване на институционалната култура и експертния капацитет на публичните институции (в т.ч. национална и местна администрация, съд, прокуратура и органи на МВР) по отношение на политиките за разнообразие, равнопоставеност, достойнство и основни човешки права на ЕС. Преодоляване на културните бариери в общуването и всякакви форми на дискриминационни нагласи.

3. Повишаване на капацитета на правоприлагащите органи по отношение на борбата с престъпленията и проявите на дискриминация, насилие или омраза, основани на етническа принадлежност, както и прояви на маргинална битова престъпност.

4. Формиране на култура за равнопоставеност на ромските жени. Насърчаване на тяхното пълноценно индивидуално, социално и икономическо участие в обществения живот.

5. Предприемане на целенасочени мерки и иновативни интегрирани услуги за повишаване на родителския капацитет в подкрепа на уязвимите семейства, подобряване на родителската грижа и за защита правата на децата.

6. Повишаване на гражданското участие и информираност за гражданските права и задължения на лицата, живеещи в зоните с концентрация на бедност.

7. Увеличаване на усилията в борбата с трафика на хора чрез ефективно прилагане на заложеното в документите на ООН, СЕ и ЕС и използване на съществуващите в ЕС инструменти.

8. Решаване на проблема с липсата на документи за самоличност и правния статут на български граждани от уязвими общности, в т.ч. и роми.

9. Утвърждаване на толерантни междуетнически отношения чрез спорт.

10. Мерки срещу явлението ранни бракове.

Повишаването на правната култура и спазването на етичните общоприети норми на поведение е все още проблем сред уязвимите групи, особено в концентрираните райони. Работата на местно ниво с тези групи изисква информиране на терен за правата им, необходимост от спазване на законите в страната и извън нея, активно участие на представители от ромската общност за улесняване на процеса.

Отговорни институции за изпълнение на приоритетната цел:община Русе, ОДМВР-Русе, Комисията за защита от дискриминация, МТСП и НПО с опит.

**Нов момент в Националния план е ангажираността на КЗД с изпълнението на:**

-Обучение на полицейските служители по правата на човека и проблемите на етническите групи в рамките на служебната учебна година по месторабота;

-Ежегодно провеждане на обучения на национално и местно ниво на тема: „Работа на полицията с етническите групи“, с цел недопускане на дискриминация

- Провеждане на изследвания за състоянието на дискриминацията върху ромското население в сферите на заетостта, здравеопазването, жилищната политика, равнището на бедност, социалната осигуреност и изолираност.

-Провеждане на семинари/кръгли маси по въпросите на равнопоставеността и недискриминацията на ромските жени в българското общество;

-Разработване на програма за превенция, толерантност към различията и интеграцията на ромите, което ще допринесе за преодоляване на междуетническо напрежение и спазване на принципа за забрана на дискриминацията по отношение на група лица, по-специално на уязвимите социални групи

-Привличане на ромската общност при превенция и не дискриминация в процеса на събиране и анализиране на данни, касаещи трафика на хора и обгрижване на жертви;

-Повишаване на информираността на децата и техните семейства относно правата на детето, регламентирани в Конвенцията на ООН за правата на детето и Закона за закрила на детето и за съществуващите социални услуги за подкрепа.

Източник на финансиране: държавен бюджет, общински бюджети, Структурни фондове на ЕС, ФМ на ЕИП 2014-2021, НФМ 2014-2021 и други донорски програми.

Мерките за постигане на подцелите са заложени в приложената таблица.

Изпълнението на мерките по приоритет „Върховенство на закона и антидискриминация“, ще допринесе за изпълнение на индикаторите по приоритет „Социално включване“ от НПР България 2030 и има основна роля за изпълнението на Цел 5 „Постигане на равенство между половете и овластяване на всички жени и момичета“, Цел 10 „Намаляване на неравенството между и в рамките на държавите“, Цел 16 „Насърчаване на мирни и приобщаващи общества за устойчиво развитие, осигуряване на достъп до правосъдие за всеки и изграждане на ефективни, отговорни и приобщаващи институции на всички нива“ от Целите за устойчиво развитие на ООН.

Мерките за постигане на подцелите са заложени в приложената таблица, най-долу.

**ПРИОРИТЕТ 6: КУЛТУРА**

***Оперативна цел: Подобряване на условията за равнопоставен достъп на ромската общност до обществения културен живот, съхранение и популяризиране на ромската традиционна култура, развитие и популяризиране на творчеството като фактори за културна интеграция и социално сближаване. Преодоляване на езика на омразата и възпроизвеждането на предразсъдъци към ромите в медиите с оглед на изграждане на позитивен образ на общността***

**Подцел в изпълнение на оперативната цел:**

1. Съхраняване и популяризиране на традиционната култура на ромската общност, насърчаване на творческото развитие на представители на общността, стимулиране на ромската общност за активно участие в обществения културен живот и насърчаване на междукултурния диалог.

**Дългосрочни цели:**

1.Политиката в областта на културата с фокус върху ролята на културата и свързаните с нея творчески индустрии, като фактор за идентичност и сближаване, за създаването на сплотени и приобщаващи общества, за подобряване на качеството на живот на отделния гражданин и стимулиране на творческото и иновативното мислене.

2.Развитие и съхранение на културното богатство и оползотворяването на потенциала му като инструмент за социално сближаване, стимулиране на творческата и иновативна мисъл, както и за генериране на икономически ползи.

3.Насърчаване на културното многообразие и за съхранение и оползотворяване на богатото културно наследство, като ресурс за устойчиво развитие на страната и нейните региони.

Община Русе е с добра развита културна инфраструктура и се определя, като една от общините, с водещи културни центрове в страната.

Държавната опера, театърът, училището по изкуства, Общински младежки дом, Детски център за култура и изкуство, както и всички останали културни институти, в това число и читалищата, са достъпни за творчество и изяви от всички граждани.

Отговорни институции: Министерство на културата, община Русе, местни и представители на национални медии, НПО.

Източник на финансиране: държавен бюджет, общински бюджети, Структурни фондове на ЕС и други донорски програми.

Изпълнението на мерките по приоритет „Култура и медии“ ще допринесе за изпълнение на индикаторите по приоритет „Култура, наследство и туризъм“ от НПР България 2030 и има основна роля за изпълнението на Цел 8 „Насърчаване на приобщаващ и устойчив икономически растеж, пълна и продуктивна заетост и достойни условия на труд за всички“, Цел 11 „Превръщане на градовете и селищата в приобщаващи, безопасни, адаптивни и устойчиви места за живеене“ и Цел 12 „Осигуряване на устойчиви модели на потребление и производство“ от Целите за устойчиво развитие на ООН.

Мерките за постигане на подцелите са заложени в приложената по-долу таблица.

**ІV.ТАБЛИЦА ЗА ИЗПЪЛНЕНИЕ НА ПЛАНА ЗА ДЕЙСТВИЕ НА ОБЩИНА РУСЕ 2024-2027**

**Таблица ПРИОРИТЕТ 1 – ОБРАЗОВАНИЕ**

***Оперативна цел:* Създаване на условия за осъществяване на качествено и приобщаващо образование, както и за образователна интеграция и интеркултурно образование за деца и ученици, в т.ч. за уязвими групи, включително роми.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Цел 1. Ефективен обхват, включване и реинтеграция на деца и ученици в задължителна предучилищна и училищна възраст от уязвими групи, включително роми.** | | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност** | **Целева стойност с натрупване 2024-2027 г.** |
| 1.1 | Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст. | Текущ | 2024-2027 г. | МОН  РУО-Русе | Със средства от по Национална програма „Заедно за всяко дете“ по Модул 1 „Подпомагане на дейността на екипите за обхват“: Подпомагане дейността на Министерството на образованието и науката, регионални управления на образованието, училища и детски градини, местни органи, държавни институции, ангажирани в дейностите по Механизма. | Брой деца и ученици в задължителна предучилищна и училищна възраст, записани в резултат на работата по Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст. | |  |  |
|  |  |  |  | РУО-Русе | НП „Осигуряване на съвременна, сигурна и достъпна среда“ | Брой учебни заведения, получили финансиране за достъпна среда. | |  |  |
|  |  |  |  | Руо-Русе | НП „Хубаво е в детска градина“ | Повишаване качеството на предучилищно образование- брой обхванати деца;. | |  |  |
|  |  |  |  | РУО-Русе | НП „Заедно в изкуствата и в спорта“ | Повишаване културата на децата- брой обхванати деца и ученици. | |  |  |
| **Цел 2. Осигуряване на условия за осъществяване на приобщаващо образование и образователна интеграция на деца и ученици от уязвими групи, включително роми.** | | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност** | **Целева стойност с натрупване 2021-2027г.** |
| 2.1 | Допълнително обучение по учебни предмети за преодоляване на пропуски в овладяване на учебното съдържание, както и за успешно представяне на НВО и ДЗИ за ученици от уязвими групи, в това число роми. | Предстоящ | 2024- 2027 г. | МОН, РУО-Русе | Със средства по проект  „Успех за теб“ по Програма „Образование“ 2021-2027 г. | Брой ученици в риск от отпадане от образование, включени в допълнително обучение | |  |  |
| **Цел 3. Разширяване на законния достъп до качествена вода, електричество и канализация в обособените квартали**  **с концентрация на бедност.** | | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност** | **Целева стойност с натрупване 2021-2027г.** |
| 3.1 | Провеждане на обучения за повишаване на капацитета на институциите в системата на училищното образование за осъществяване на приобщаващо образование, в т.ч. чрез квалификация на педагогическите специалисти и на непедагогическия персонал, вкл. образователните медиатори и/или социални работници | Предстоящ | 2024-  2027 г. | МОН;  РУО-Русе | Със средства по Програма „Образование“ 2021-2027 г. по проект „Успех за теб“ | Брой проведени обучения за педагогически специалисти и непедагогически персонал, в това число образователни медиатори и/или социални работници | |  |  |
| **Цел 4. Ефективно взаимодействие „образователна институция – семейство“ с фокус върху родители от уязвими групи, включително роми, за повишаване значимостта на образованието чрез промяна на нагласите.** | | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | | **Индикатори**  **(мерна единица: брой, дял)** | **Текуща стойност** | **Целева стойност с натрупване 2021-2027г.** |
| 4.1 | Приобщаване на родители от уязвими групи, включително роми, към училищния живот и мотивирането им за образованието на техните деца. | Текущ | 2024 - 2027 г. | МОН  РУО-Русе | Със средства от държавния бюджет по Национална програма „Заедно за всяко дете”, Модул „Добри практики за взаимодействие с родителите на институциите от предучилищното и училищното образование“ и Модул 3 „Партньорски модел за включване в образователната система на деца и ученици в риск от отпадане“  Със средства по Програма „Образование“ 2021-2027 г.  „Обща и допълнителна подкрепа за личностно развитие в предучилищното образование“ – разработва се в момента,  и по проект  „Успех за теб“ -  за интензивна работа с родители от уязвими групи  проект „Силен старт“-МОН | | Брой детски градини и училища, в които се реализират дейности за взаимодействие с родители;  Брой родители, вкл. роми, подкрепени за включване в мултикултурна образователна среда |  |  |

**Таблица -ПРИОРИТЕТ „ЗДРАВЕОПАЗВАНЕ“**

1. **ЦЕЛИ ЗА ИЗПЪЛНЕНИЕ ЗА ПЕРИОДА 2024-2027 Г.**

**Оперативна цел:Осигуряване на равен достъп до качествено обществено здравеопазване и подобряване на здравословното състояние на населението в обособените уязвими общности, с концентрация на бедност**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Цел 1: Подобряване на майчиното и детското здравеопазване в обособените уязвими общности, с концентрация на бедност** | | | | | | | | | | | | |
|  | **Мерки** | **Статус на мярката** | **Срок** | **Отговор­на институ­ция** | | **Източник на финансиране (преки бюджетни разходи, друго –лева/евро)** | | | | **Индикатори**  **(мерна единица:**  **брой, дял)** | **Текуща стойност** | **Целева стойност с натрупване 2024-2027 г.** |
| 1.1 | Акушеро-гинекологични прегледи с мобилни кабинети в населени места с компактно ромско население и назначаване на цитологични и микробиологични изследвания | Текущ | 2024-  2027 г. | МЗ, РЗИ, здравни медиатори- община Русе | | Държавен бюджет | | | | Брой осъществени акушеро-гинекологични прегледи с мобилни кабинети в населени места с компактно ромско население.  Брой назначени цитологични и микробиологични изследвания |  |  |
| 1.2 | Обхват на деца без общопрактикуващи лекари открити от здравните медиатори. | Текущ | 2024-  2027 г. | Община Русе -здравни медиатори | | Делегиран бюджет  (В рамките на делегирания бюджет за дейността на ЗМ) | | | | Брой регистрирани деца, без общопрактикуващи лекари |  |  |
| 1.3 | Имунизации с мобилни екипи съгласно Националния имунизационен календар на лица до 18 г., без избран ОПЛ | Текущ | 2024-  2027 г. | МЗ, РЗИ, община Русе и здравни медиатори | | Държавен бюджет | | | | Брой обхванати с имунизации деца от мобилни екипи спрямо общия брой открити деца без избран ОПЛ |  |  |
| 1.4 | Профилактични прегледи на деца с мобилни педиатрични кабинети | Текущ | 2024-  2027 г. | МЗ, РЗИ, община Русе и здравни медиатори | | Държавен бюджет | | | | Брой проведени профилактични прегледи на деца с мобилни педиатрични кабинети |  |  |
| 1.5 | Скринингови изследвания с мобилен мамограф за превенция на рака на млечната жлеза с последващо интерпретиране на резултата и при необходимост назначаване на терапия | Текущ | 2024-  2027 г. | МЗ, РЗИ, община Русе и здравни медиатори  Договор между община Русе и КОЦ-Русе ЕЕОД | | Държавен бюджет  Бюджет на община Русе-15.000 лв. до края на 2024 и ежегодно 30 000 лв. | | | | Брой проведени мамографски прегледи с мобилен мамограф за превенция на рака на млечната жлеза с последващо интерпретиране на резултата и при необходимост назначаване на терапия;  Брой проведени прегледи на здравнонеосигурени жени и многодетни майки. |  |  |
| **Цел 2: Подобряване на достъпа до качествено обществено здравеопазване на лица, намиращи се в ситуация на бедност и социална уязвимост** | | | | | | | | | | | | |
|  | **Мерки** | **Статус** | **Срок** | **Отговор­на институ­ция** | | **Източник на финансиране (преки бюджетни разходи, друго –лева/евро)** | | **Индикатори**  **(мерна единица:**  **брой, дял)** | | | **Текуща стойност** | **Целева стойност с натрупване 2024-2027 г.** |
| 2.1 | Превенция и контрол на ХИВ Анонимно и безплатно консултиране и изследване за ХИВ и сексуално предавани инфекции в КАБКИС и мобилни медицински кабинети. | Текущ | 2024-  2027 г. | МЗ, РЗИ, НПО | | Държавен  Бюджет  Според бюджета на НП за превенция и контрол на ХИВ и СПИ | | Брой лица достигнати с услуги за превенция на ХИВ | | |  |  |
| 2.2 | Подобряване контрола на туберкулозата сред ромска общност Провеждане на скрининг за риска, придружаване и изследване за туберкулоза; подкрепа в процеса на лечение на болните от туберкулоза. | Текущ | 2024-  2027 г. | МЗ, РЗИ, НПО, ЛЗ | | Държавен бюджет  Според бюджета на НП за превенция и контрол на туберкулоза | | Брой лица обхванати със скрининг за риска от туберкулоза | | |  |  |
| 2.3 | Прегледи и назначаване на изследвания за социално значими заболявания с мобилни кабинети -  флуорографи, ехографи и клинични лаборатории | Текущ | 2024 -2027 г. | МЗ  РЗИ  Здравни медиатори,  Общини  Сключен договор между община Русе и СБАЛПФЗ „Д-р Граматико“ | | Държавен бюджет  Общински бюджет – до 30000 лв. ежегодно | | Брой проведени прегледи и изследвания за социално значими заболявания с мобилни кабинети - флуорографи, ехографи и клинични лаборатории  Брой проведен скрининг за диагноситка и лечение на Сънна апнея. | | |  |  |
| **Цел 3: Намаляване на стигмата и дискриминацията на хора от уязвими групи** | | | | | | | | | | | | |
|  | **Мерки** | **Статус** | **Срок** | **Отговор­на институ­ция** | | **Източник на финансиране (преки бюджетни разходи, друго –лева/евро)** | | **Индикатори**  **(мерна единица:**  **брой, дял)** | | | **Текуща стойност** | **Целева стойност с натрупване 2024-2027 г.** |
| 3.1 | Информационни кампании и кампании за предоставяне на нископрагови и мобилни услуги за превенция за ХИВ/СПИН, СПИ, вирусни хепатити и туберкулоза. | Текущ | 2024-  2027 г. | МЗ, РЗИ -Русе | | Държавен бюджет  Според бюджета на НП за превенция и контрол на ХИВ и СПИ | | Брой проведени информационни кампании и кампании за предоставяне на нископрагови и мобилни услуги за превенция за ХИВ/СПИН, СПИ, вирусни хепатити и туберкулоза. | | |  |  |
| **Цел 4: Развитие на концепцията за здравна медиация** | | | | | | | | | | | | |
|  | **Мерки** | **Статус** | **Срок** | **Отговор­на институ­ция** | **Източник на финансиране (преки бюджетни разходи, друго –лева/евро)** | | | **Индикатори**  **(мерна единица:**  **брой, дял)** | | | **Текуща стойност** | **Целева стойност с натрупване 2024-2027г.** |
| 4.1 | Обучение на нови здравни медиатори за придобиване на необходимите знания и умения съгласно чл. 7, ал. 2 от Наредба № 1 от 19.08.2020 г. за изискванията за дейността на здравните медиатори - разходи за настаняване | Текущ | 2024 -2027 г. | МЗ, РЗИ и община Русе | Държавен бюджет | | | Брой обучени здравни медиатори | | |  |  |
| 4.3 | Обучение за професионално развитие на здравни медиатори – съгласно чл. 7, ал. 4 от Наредба № 1 от 19.08.2020 г. за изискванията за дейността на здравните медиатори | Текущ | 2024 -2027 г. | МЗ, РЗИ и община Русе НПО | Държавен бюджет | | | Брой квалифицирани здравни медиатори | | |  |  |
| **Цел 5: Осигуряване на устойчиво изпълнение на политиката по предпазване от ваксинопредотвратими заразни заболявания с цел повишаване на обхвата на подлежащите лица по националния имунизационен календар и поддържане на висок имунизационен обхват** | | | | | | | | | | | | |
| **Мерки** | | **Статус** | **Срок** | **Отговор­на институ­ция** | | | **Източник на финансиране (преки бюджетни разходи, друго –лева/евро)** | **Индикатори**  **(мерна единица:**  **брой, дял)** | | | **Текуща стойност** | **Целева стойност с натрупване 2024 -2027 г.** |
| 5.1. | Разяснителни кампании за необходимостта от ваксиниране на населението със задължителните имунизации по Националния имунизационен календар  и за ползите от препоръчителните имунизации. | Текущ | 2024 -2027 г. | РЗИ,  Здравни медиатори, Общин Русе | | | Държавен бюджет | | Брой проведени кампании за разясняване на необходимостта от ваксиниране на населението със задължителните имунизации по Националния имунизационен календар  и за ползите от препоръчителните имунизации. | |  |  |

**Таблица-ПРИОРИТЕТ „ЗАЕТОСТ“**

1. ***ЦЕЛИ ЗА ИЗПЪЛНЕНИЕ ЗА ПЕРИОДА 2024-2027 Г.***

***Оперативна цел: Равнопоставен достъп и подобряване реализацията на ромите на пазара на труда и повишаване на дела на заетите сред тях; намаляване на социалните неравенства и активното им социално приобщаване***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Цел 1. Насърчаване на заетостта чрез мотивиране, професионално ориентиране и обучение на безработни лица** | | | | | | | | | |
|  | **Мерки** | **Статус** | **Срок** | **Отговор­на институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | | **Целева стойност 2024-2027 г.** |
| 1.1 | Мотивиране за активно поведение на пазара на труда/за търсене на работа (групови срещи за активно поведение на пазара на труда и участие в Ателие за търсене на работа)  *Наблюдение на изпълнението за подгрупи младежи, жени и +55 г.* | Текущ | 2024-2027 г. | АЗ/ДБТ | Държавен бюджет за активна политика на пазара на труда (АППТ) за съответната година | Брой лица самоопределили се като роми, мотивирани за активно поведение на пазара на труда/за търсене на работа |  | |  |
| 1.2 | Професионално ориентиране (групово)  *Наблюдение на изпълнението за подгрупи младежи, жени и +55 г.* | Текущ | 2024-2027 г. | АЗ/ДБТ | В рамките на бюджета на отговорната институция за съотвената година | Брой лица самоопределили се като роми, включени в професионално ориентиране |  | |  |
| **Цел 2: Насърчаване на социалния и гражданския диалог в подкрепа на трудовата реализация на ромите** | | | | | | | | | |
|  | **Мерки** | **Статус** | **Срок** | **Отговор­на институ­ция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност** | **Целева стойност 2024-2027 г.** |
| 2.1 | Инициативи и кампании с ромски организации на местно и национално ниво и срещи с работодатели за преодоляване на негативните нагласи по отношение осигуряването на заетост на лица, самоопределили се като роми | Текущ | 2024-2027 г. | АЗ/ДБТ | В рамките на бюджета на отговорната институция за съответната година | Брой срещи на представи­тели на ДБТ с ромски лидери и организации по места  Брой проведени срещи с работодатели | |  |  |
| 2.2 | Информационни кампании/прояви/ уебинари за популяризиране на социалното предприемачество сред лица в неравностойно положение, вкл. от ромската общност | Текущ | 2024-2027 г. | МТСП/ДСП | НПВУ, Проект П41 "Развитие на социалната икономика" | Брой проведени инициативи  Брой проведени консултации | |  |  |
| **Цел 3: Осигуряване на заетост, вкл. чрез предприемачество на лица от ромски произход** | | | | | | | | | |
|  | **Мерки** | **Статус** | **Срок** | **Отговор­на институ­ция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност** | **Целева стойност 2024-2027 г.** |
| 3.1 | Насърчаване на заетостта, вкл. чрез предприемачество на безработни самоопределили се като роми, чрез включване в програми и мерки по реда на ЗНЗ, в рамките на НПДЗ и ПРЧР 2021-2027 | Текущ | 2024-2027 г. | АЗ/ДБТ | Държавен бюджет за АППТ за съответната година  (88 млн. лв. за 2024 г.) и ПРЧР 2021-2027 г. | Брой лица самоопределили се като роми с осигурена субсидирана заетост | |  |  |
| 3.2 | Насърчаване на заетостта на първичния пазар на труда (извън мерки и програми)  *Наблюдение на изпълнението за подгрупи младежи, жени и +55* | Текущ | 2024-2027 г. | АЗ/ДБТ | В рамките на бюджета на отговорната институция за съответната година  (54,3 млн. лв. за 2024 г.) | Брой лица самоопределили се като роми с осигурена заетост на първичния пазар на труда | |  |  |
| **Цел 4: Активиране на безработни в неравностойно положение на пазара на труда и икономически неактивни лица, чрез насърчаване на трудовото медиаторство и предоставяне на интегрирани услуги по заетост и социално подпомагане** | | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | | **Текуща стойност**  **за 2022 г.** | **Целева стойност 2024-2027 г.** |
| 4.1 | Активиране на икономически неактивни лица от дейността на трудовите посредници - ромски и младежки медиатори | Текущ | 2024-2027 г. | АЗ/ДБТ | Държавен бюджет за АППТ за съответната година | Брой активирани лица, от ромски произход от работата на трудовите посредници - ромски медиатори  Брой активирани младежи (NEETs) от ромски произход от работата на младежките медиатори | |  |  |

**Таблица-ПРИОРИТЕТ „ЖИЛИЩНИ УСЛОВИЯ“**

1. ***ЦЕЛИ ЗА ИЗПЪЛНЕНИЕ ЗА ПЕРИОДА 2024-2027 Г.***

***Оперативна цел:*** ***Подобряване на жилищните условия, включително и на прилежащата техническа инфраструктура и инфраструктура за публични услуги***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Цел 1. Изграждане/реновиране на инфраструктура за предоставяне на интегрирани здравно-социални и социални услуги в общността за уязвими групи** | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 2.1 | Участие на местните общности в процеса по подготовка на проектите за финансиране | Текущ | 2024-2027 г. | МРРБ, РСР | ПРР 2021-2027, включени програми в подхода ИТИ: ПО, ПОС, ПКИП, ПНИИДТ, ПРЧР | Изготвени концепции за ИТИ за приноса на фондовете на ЕС към ИТСР |  |  |
| **Цел 2. Реконструкция на обекти на социалната инфраструктура за целите на образованието, културата и др.** | | | | | | | | |
|  | **Мерки** | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2021-2027г.** |
| 3.1 | Участие на местните общности в процеса по подготовка на проектите за финансиране | Текущ | 2024-2027 г. | МРРБ, РСР | ПРР 2021-2027, включени програми в подхода ИТИ: ПО, ПОС, ПКИП, ПНИИДТП, РЧР | Изготвени концепции за ИТИ за приноса на фондовете на ЕС към ИТСР |  |  |
| **Цел 3. Разширяване на законния достъп до качествена вода, електричество и канализация в обособените квартали**  **с концентрация на бедност.**  \*\*\* Цел 5 попада в обхвата на областното планиране и ще се изпълнява от общините. | | | | | | | | |

**Таблица-ПРИОРИТЕТ „ВЪРХОВЕНСТВО НА ЗАКОНА И НЕДИСКРИМИНАЦИЯ“**

1. ***ЦЕЛИ ЗА ИЗПЪЛНЕНИЕ ЗА ПЕРИОДА 2024-2027 Г.***

***Оперативна цел: Гарантиране правата на гражданите, с акцент върху жените и децата, защита на обществения ред, недопускане и противодействие на проявите на нетолерантност и на “език на омразата”.***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Цел 1. Повишаване на институционалната култура и експертния капацитет на публичните институции (в т.ч. национална и местна администрация, съд, прокуратура и органи на МВР) по отношение на политиките за разнообразие, равнопоставеност, достойнство и основни човешки права на ЕС. Преодоляване на културните бариери в общуването и всякакви форми на дискриминационни нагласи.** | | | | | | | | | |
|  | **Мерки** | **Статус** | | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 1 | Обучение на полицейските служители по правата на човека и проблемите на малцинствата в рамките на професионалното обучение по месторабота | Текущ | | 2024-2027 г. | ГДНП- МВР | Държавен бюджет | Брой обучени полицейски служители по правата на човека и проблемите на малцинствата в рамките на професионалното обучение по месторабота |  |  |
| **Цел 2. Повишаване на капацитета на правоприлагащите органи по отношение на борбата с престъпленията и проявите на дискриминация, насилие или омраза, основани на етническа принадлежност** | | | | | | | | | |
|  | **Мерки** | | **Статус** | **Срок** | **Отговорна**  **институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 3.5 | Обучение на полицейски служители (и на служители от други институции) за разбиране на етно-религиозните специфики на населението. Преодоляване на стереотипите от страна на служителите и повишаване на ефективността от професионалната им дейност в мултикултурална среда. | | Текущ | 2024-2027 г. | ОД МВР-Русе | Държавен бюджет | Брой обучени полицейски служители) за разбиране на етно-религиозните специфики и нужди на ромското население. |  |  |
| 3.6 | Обучение на полицейски служители за работа с деца-жертви или в риск от насилие. | | Текущ | 2024-2027 г. | ОДМВР-Русе | Държавен  бюджет | Брой обучени полицейски служители за работа с деца-жертви или в риск от насилие |  |  |
| 3.7 | Обучение на полицейски служители на тема „Управление на гнева и агресивните прояви“ | | Текущ | 2024-2027 г. | ОДМВР-Русе | Държавен  бюджет | Брой обучени полицейски служители |  |  |
| **Цел 3. Предприемане на целенасочени мерки и иновативни интегрирани услуги за повишаване на родителския капацитет в подкрепа на уязвимите семейства, подобряване на родителската грижа и за защита правата на децата** | | | | | | | | | |
|  | **Мерки** | **Статус** | | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 3.1 | Хранителни ваучери за детска кухня. |  | | 2024- 2025 г. | АСП/ДСП-Русе  Община Русе | Програмата за храни и основно материално подпомагане 2021-2027 г. | Брой подкрепени новородени деца |  |  |
| 3.2 | Пакети с необходими базови продукти за новородени деца от бедни и рискови семейства, идентифицирани от органите по социално подпомагане. |  | | 2024-  2025 г. | АСП  ДСП-Русе  Община Русе | Програмата за храни и основно материално подпомагане 2021-2027 г. | Брой подкрепени новородени деца |  |  |
| 3.3 | Прилагане на Координационния механизъм за рефериране и обгрижване на случаи на непридружени български деца и деца-жертви на трафик, завръщащи се от чужбина“. | Текущ | | 2024-  2027 г. | ДАЗД  Община Русе |  | Брой реферирани случаи за година | 0 | 90 |
| 4.5 | Информационни дейности за децата и техните семейства относно правата на детето, регламентирани в Конвенцията на ООН за правата на детето и Закона за закрила на детето и за съществуващите услуги за подкрепа в общността | Текущ | | 2024-  2027 г. | ДАЗД/  Доставчици на социални услуги | Бюджет на ДАЗД | Брой проведени беседи с представители на ромската общност, вкл. деца | 0 | 10 |
| **Цел 4. Повишаване на гражданското участие и информираност за гражданските права и задължения на лицата, живеещи в зоните с концентрация на бедност** | | | | | | | | | |
|  | **Мерки** | **Статус** | | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 5.1 | Предотвратяване и противодействие на противообществените прояви на малолетните и непълнолетните | Текущ | | Постоя-нен | МКБППМН | Държавен бюджет  Община Русе | Брой работни срещи събития за предотвратяване и противодействие на противообществените прояви |  |  |

**По приоритет 5. Върховенство на закона и недискриминация, КЗД се ангажира с изпълнението на дейности, които следва да бъдат предвидени в допълнително финансиране към Държавния бюджет**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Мерки** | | **Статус** | **Срок** | **Отговорна институция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** |
| 1 | Написване и отпечатване на наръчници за противодействие на дискриминацията. | Предстоящ | 2024-2027 | КЗД-структура Русе | 20 000 лв.  Държавен  Бюджет за периода – за наръчници и кампании | Брой разпространени копия от наръчници | 0 |  |
| 2 | Разяснителни семинари в образователната система по въпросите на равнопоставеността и недискриминацията на децата от уязвими групи, включително от ромски етнически произход. | Предстоящ | 2024-2027 | КЗД-структура Русе | 240 000 лв. от Държавен бюджет за периода по  мярка 3 и мярка 4 | Брой проведени семинари | 0 |  |

**Таблица-ПРИОРИТЕТ „КУЛТУРА“**

1. ***ЦЕЛИ ЗА ИЗПЪЛНЕНИЕ ЗА ПЕРИОДА 2024-2027 Г.***

***Оперативна цел: Подобряване на условията за равнопоставен достъп на ромската общност до обществения културен живот, съхранение и популяризиране на ромската традиционна култура, развитие и популяризиране на творчеството като фактори за културна интеграция и социално сближаване. Преодоляване на езика на омразата и възпроизвеждането на предразсъдъци към ромите в медиите с оглед на изграждане на позитивен образ на общността***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Цел: 1 Съхраняване и популяризиране на традиционната култура на ромската общност, насърчаване на творческото развитие на представители на общността, стимулиране на ромската общност за активно участие в обществения културен живот и насърчаване на междукултурния диалог** | | | | | | | | | |
|  | **Мерки** | **Статус** | **Срок** | **Отговор­на институ­ция** | **Източник на финансиране (преки бюджетни разходи, друго –лева/евро)** | **Индикатори**  **(мерна единица: брой, дял)** | **Текуща стойност** | **Целева стойност с натрупване 2024-2027 г.** | |
| 1.1 | Конкурсни сесии за финансиране на проекти в областта на **движимото културно наследство, музеите, художествените галерии и визуалните изкуства,** в които е допустимо да се кандидатства с проекти, насочени и към представителите на ромската общност. | Текущ | 2021-2027 г. | МК  Художествена галерия Русе | В рамките на бюджета на МК  1. Финансиране на проекти в областта на визуалните изкуства:  За 2024 г.  2. Финансиране на проекти за подпомагане опазването и представянето на движимото културно наследство в музеи и художествени галерии. | Брой конкурсни сесии |  | |  |

**V. ОЧАКВАНИ РЕЗУЛТАТИ:**

Изпълнението на целите и включените дейности в Общинския план за действие 2024-2027 г., в изпълнение на Националната стратегия за равенство, приобщаване и участие на ромите 2021-2030, ще доведе до:

* Подобряване на жизнения стандарт на уязвимите групи на територията на Община Русе;
* Повишаване на образователната, правната, трудовата, здравната и социална грамотност и равен достъп до услуги в обществото на уязвимите групи;
* Повишаване информираността на обществото за толерантност и зачитане на традициите и културните обичаи на етносите и надопускане на дискриминация;
* Привличане на лица от етническите малцинства за работа на терен в квартали и населени места, в риск от изолация;
* Развитие на дейности и услуги на територията на Община Русе, спазвайки приоритетите, заложени в областната и националната стратегия за успешна интеграция на етническите малцинствени групи;
* Актуална информация, относно проблемите и потребностите в процеса на интегриране на етническите групи;
* Стимулиране участието на представители от ромската общност, във всички сфери на социално-икономическия живот.

**VІ. УПРАВЛЕНИЕ И МОНИТОРИНГ НА ИЗПЪЛНЕНИЕТО**

Управлението, координацията и изпълнението на дейностите по Плана за действие на Община Русе 2024-2027, в изпълнение на Областната и Националната стратегия за равенство, приобщаване и участие на ромите 2021-2030, ще се извършва от експерти на община Русе, като водеща институция на местно ниво в провеждане на интеграционните политики.

Мониторингът на Плана за действие на община Русе 2024-2027, ще се осъществява чрез периодично, ежегодно събиране и анализиране на актуална информация от всички заинтересовани страни, както и съгласуване на мерките.

Най-основни методи на мониторинга са:

Ежегодно изискване на информация по планираните дейности от отговорните лица, институции и НПО, анализиране на информацията и отчитане на изпълнението по приоритетите на плана в *Мониторингов доклад* *на община Русе*. Докладът се изготвя от определен експерт на община Русе, ангажиран с мониторинг, оценка и отчитането на дейностите по Плана за действие на Община Русе /2024-2027/, в изпълнение на Областната и Националната стратегия за равенство, приобщаване и участие на ромите 2021-2030.

**Мониторинговият доклад за годината се представя на Областния управител на Област Русе, до 20 февруари на всяка календарна година.**

***Забележка:*** Планът за действие 2024-2027 на община Русе е отворен документ и при промяна на важни обстоятелства и условия, подлежи на актуализация и допълване с данни.

**ПРЕДСЕДАТЕЛ:**

**(акад. Христо Белоев, дтн)**